TU-RBF พ่วง “อะแวนติ กรุ๊ป” ตั้งบ.ร่วมทุน บุกตลาดธุรกิจ “ส่วนผสมอาหาร” ในอินเดีย
TU-RBF พ่วง “อะแวนติ กรุ๊ป” ตั้งบ.ร่วมทุน รุกธุรกิจจัดจำหน่าย “ส่วนผสมอาหาร” ในอินเดีย โดยเป็นทุนที่ชำระแล้วอยู่ที่ 76 ล้านรูปีอินเดีย หรือประมาณ 33.41 ลบ.
28 ม.ค. 2565

บริษัท ไทยยูเนี่ยน กรุ๊ป จำกัด (มหาชน) หรือ TU เปิดเผยว่า การลงนามในสัญญาจัดตั้งบริษัทร่วมทุนใหม่โดยเป็นการร่วมลงทุนระหว่าง บริษัท อาร์ แอนด์ บี ฟู้ด ซัพพลาย จำกัด (มหาชน) หรือ RBF และ Srinivasa Cystine Private Limited (SCPL) บริษัทในเครือ Avanti Group เพื่อดำเนินธุรกิจจัดจำหน่ายส่วนผสมในอาหารในประเทศอินเดีย
โดย RBF ถือในอัตราร้อยละ 51, Srinivasa Cystine Private Limited ถือในอัตราร้อยละ 30 และ TU ถือในอัตราร้อยละ 19 โดยมีเงินลงทุน 100 ล้านรูปีอินเดีย (โดยเป็นทุนที่ชำระแล้วอยู่ที่ 76 ล้านรูปีอินเดีย หรือประมาณ 1 ล้านเหรียญดอลลาร์สหรัฐอเมริกา หรือประมาณ 33.41 ล้านบาท *แปลงจากค่าเงินบาท ณ วันที่ 28 ม.ค. 65 จาก 33.41 บาทต่อดอลลาร์)